**דין בר מצרא**

|  |  |
| --- | --- |
| **פסקאות** | **עמודים** |
| 1-3 | 34-35 |
| 4-9 | 36-37 |
| 12-13 | 38-39 |
| 15-16 | 40-41 |
| 23 | 42-43 |
| רמב"ם פרק יב- הלכות ה',יג',יד' | 44,46 |
| רוניא ורבינא | 48-50 |

**בר מצרא = שכן, בן מיצר, בן גבול.**

**דין בין המיצר - הקדמה:**

לראובן יש שדה. בצמוד לשדה של ראובן, יש שדה למכירה. ראובן, מאוד רוצה לקנות את השדה הצמודה, כי הוא יוכל להעמיד שומר אחד שישמור על שתי השדות, וכן, יוכל לחרוש את שתי השדות בבת אחת. אך אם ראובן יפנה ישירות למוכר ברור שהוא יפקיע (יעלה) את המחיר כי הוא יודע עד כמה ראובן להוט על השדה הזאת. לכן, מותר לראובן להמתין עד שיבא קונה אחר ויקנה את השדה. ראובן יכול "לסלק" את הקונה, אחרי שישלם לו את המחיר ששילם עבור השדה. יש להניח שהמחיר ששילם הקונה הוא המחיר הסביר, האמיתי וההוגן עבור השדה הזאת. התורה אומרת לקונה: "עשה הישר והטוב" - כלומר לך זה לא משנה לקנות את השדה כאן או במקום אחר, אך לראובן זה מאוד משנה. לכן, עשה מעשה טוב, קבל מראובן את הכסף ששילמת עבור השדה, תן לראובן את השדה וקנה לך שדה במקום אחר.

**עמודים 34-35**

1. אמר רב יהודה בשם רב: אם יש שלוש חלקות אדמה צמודות, ושתי הקיצוניות שייכות לאחים או שותפים ובא אדם, ותפס את הקרקע באמצע, שהייתה פנויה ולא שייכת לאיש, מעין אדמת מדינה. באותה תקופה, היה מקובל שכל אדם יכול לתפוס אדמה פנויה ולעבד אותה, בתנאי שישלם מיסים לשלטון (המס היה אחוז מסויים מן היבול). אבל כאן אותו אדם תפס קרקע שאולי האחים או השותפים התכוונו לתפוס בעתיד. אדם זה מוגדר כ"חצוף" אבל אי אפשר לסלק אותו. לא חל עליו דין בן המיצר.
2. רב נחמן אמר: אפשר גם לסלק אותו, כי הוא יכול לתפוס קרקע אחרת ולא חייב להידחק בין האחים (הנימוק של רב הוא שהפולש יכול לטעון כלפי האחים- אם הקרקע הזו חשובה לכם, מדוע לא תפסתם אותה עד עכשיו). אבל אם מדובר במישהו שתפס אדמה פנויה שהיא לא בין שני אחים או שותפים, גם רב נחמן מודה שאי אפשר לסלק אותו. כי דין בין המיצר לא חל על מקרה זה.
3. חכמי נהרדעא אומרים: אפילו מי שתפס אדמה פנויה שהיא לא בין שני אחים או שותפים, השכן יכול לסלק אותו כמו בדין בין המיצר. הסיבה היא משום שנאמר בתורה - "ועשית הישר והטוב". אומרים לתופס: עשה הישר והטוב, לך מפה ואפשר לשכן לתפוס את הקרקע הזו.

**עמודים 36-37**

1. אם בא הקונה אל השכן ונמלך בו (=התייעץ עמו), אם כדאי לו לקנות את השדה, והשכן אומר לו לקנות את השדה. נשאלת השאלה האם יוכל אחר כך השכן, לסלק את הקונה, הרי הוא בעצמו ייעץ לו לקנות. ברור שאם השכן נתן התחייבות משפטית שהוא לא יסלק את הקונה - הוא לא יוכל לסלק. אבל, האם באמת נחוצה התחייבות כזאת?
2. רבינא אומר: לא, לא צריך שום התחייבות ואישור משפטי ("לא צריך למיקנא מיניה"), כי די בכך שהשכן ייעץ לקונה לקנות את השדה הסמוכה, והסכים לכך, כדי שלא יוכל לסלקו אחר כך.
3. נהרדעאי אמרו: צריך אישור משפטי, קניין משפטי ("צריך למיקנא מיניה"), אחרת השכן יגיד לקונה- אמרתי שתקנה כדי שהמוכר ימכור לך במחיר ואני אוכל אחר כך לסלק אותך, כי אם אני הייתי קונה ישירות מהמוכר, המחיר היה עולה (לפי פירוש רש"י).
4. ההלכה: "צריך למיקנא מיניה" - צריך הקונה לעשות קניין משפטי, לקבל אישור משפטי מהשכן שלא יסלק אותו אחרי שהוא מייעץ לו לקנות את הקרקע.
5. עכשיו, אחרי שאמרנו שהקונה צריך לעשות קניין ולקבל אישור משפטי מהשכן שלא יסלק אותו, אם הקונה לא עשה קניין והשכן יסלק אותו, הוא צריך לשלם לו את הסכום ששילם גם אם הקרקע בינתיים התייקרה או הוזלה. הקונה נחשב שליח של השכן ולכן התייקרות או הוזלה, נחשבות שארעו ברשותו של השכן והוא זה שירוויח הוא יפסיד. לדוגמה, אם הקונה שילם אלף ₪ תמורת השדה, וזו התייקרה תוך זמן קצר ושווה אלפיים, השכן ישלם אלף ₪ ויסלק את הקונה. בן המיצר יהנה מההתייקרות. ואם השדה הוזלה ושווה חמש מאות ₪ בלבד, השכן ישלם לקונה אלף. ההפסד על חשבונו.
6. אם השדה שווה מאתיים והקונה שילם רק מאה:
7. אנו רואים ובודקים: אם לכל העולם המוכר היה מוזיל ומוכר במאה, נותן השכן לקונה מאה וקונה את הקרקע.
8. אם רק לקונה הזה, עשה המוכר הנחה, כי הוא חברו הטוב, נותן השכן לקונה מאתיים ולוקח את הקרקע.

**\*רש"י הוא פרשן של התנך ושל התלמוד הבבלי, הוא חי בגרמניה וצפון צרפת לפני כ950 שנה. (רבי שלמה יצחקי).**

**עמודים 38-39**

12. אם המוכר מכר לקונה, שטח קרקע קטן באמצע השדה שלו, אנו (בית הדין) מתבוננים ובודקים: אם הקרקע שבאמצע היא עידית (=משובחת) ושאר הקרקע היא זיבורית (=גרועה), או להפך, הקרקע הפנימית זיבורית והיתר עידית - המכירה בתוקף, כי יש הגיון בקניית הקרקע הפנימית בלבד. ואם לא (אם אין הבדל בין החלקה הפנימית ושאר השדה) - ברור שהקונה מנסה להערים (=לרמות) ולהימנע מדין בין המיצר בטענה שאין לו גבול משותף עם השכן ולא ניתן לסלקו, לכן המכירה בטלה 13. אם אדם מקבל שדה במתנה, אין השכן יכול לסלקו.

**עמודים 40-41**

15. אם בעל הקרקע מכר את כל נכסיו, כל שדותיו, לאדם אחד, אין השכנים של השדות שנמכרו, יכולים לסלק את הקונה משום שלמוכר נוח למכור את כל שדותיו ונכסיו לקונה אחד. במקרה זה, אומרים לכל אחד מהשכנים: "ועשית הישר והטוב" כלפי השכן, שימצא בקלות קונה לנכסיו. 16. אם בעל הקרקע, מכר את השדה לבעלים הראשונים, שפעם קנה מהם את השדה, אין כאן דין בן המיצר והשכן לא יכול לסלק את הקונה, משום שבמקרה זה, צריך השכן לעשות "הישר והטוב" ולאפשר לבעלים הראשונים לחזור לקרקע שלהם.

**עמודים 42-43**

23. אם אישה או יתומים קונים את השדה, אין כאן דין בן המיצר, לא ניתן לסלק אותם, כי קשה לאישה או יתומים לשרוד כלכלית ולהתנהל בבתי משפט. לכן, צריך לעשות עמם "הישר והטוב" ולאפשר להם להישאר בקרקע שקנו. ואם שותפים חילקו ביניהם את השדה או ששותף אחד מכר את חלקו לשותף אחר, גם כאן אין דין בן המיצר, השכן לא יכול לסלק, כי השותף, נחשב שכן בעצמו.

**רוניא ורבינא - עמודים 48-50**

לרבינא היו שדות שהקיפו את שדותיו של רוניא משלושה צדדים. במילים אחרות, השדה של רוניא הייתה בתוך שדותיו של רבינא. אך בסמוך לשדה של רוניא, הייתה שדה למכירה ורבינא גם הקיף את השדה הזו, משלושה צדדים (ראה תרשים למטה)

1. רוניא קנה את השדה הסמוכה שעמדה למכירה. שדה זו, גבלה בשדותיו של רבינא משלושה צדדים.
2. רבינא חשב שהוא יכול לסלק את רוניא משום דין בר מצרא - מכיוון שהוא גובל בה משלושה צדדים ואילו רוניא, גובל בה רק מצד אחד.
3. אמר לו רב ספרא, בנו של רב ייבא לרבינא: אומרים אנשים (=פתגם): "ארבעה לצלא, ארבעה לצללא". (צלא = חתיכת עור גדולה, צללא = חתיכת עור קטנה). פירוש הפתגם: הרצען, מעבד העורות, לוקח אותו מחיר, ארבעה זוזים, עבור עיבוד חתיכת עור גדולה ועבור עיבוד חתיכת עור קטנה. כלומר, לא משנה, מכמה צדדים גובל השכן בשדה שלמכירה, אין הבדל בין זכותו של רוניא, הגובל רק מצד אחד ובין זכותו של רבינא, הגובל משלושה צדדים. לכן, רבינא לא יכול סלק את רוניא, שקנה את השדה.

* **"ארבעה לצלא, ארבעה לצללא"- לפי פירוש רש"י - רוניא היה רצען עני והיה מוסר עורות לקבלני משנה שיתפרו נעליים והוא מכר אותן בשוק. וכך אמר רב ספרא לרבינא: רוניא הוא עני ומסכן. שכרו מועט כי הוא צריך לקנות עור בארבעה זוזים (צלא) והוא צריך לשלם ארבעה זוזים שכר לקבלני המשנה שתופרים מהעור נעלים, כך שהוא הוציא שמונה זוזים ואת הנעליים הוא מוכר ברווח קטן מאוד. לכן, עשה עמו "ישר וטוב" והשאר לו את השדה שקנה לפרנסתו.**

**תרשים השדה של רוניא ורבינא:**

רבינא

רבינא

רבינא

שדה למכירה שדה של רוניא

**רוניא ורבינא- מילון הסוגיה**

* זבן= קנה
* ארעא= קרקע
* סבר= חשב
* אמיצרא= על הגבול
* לסלוקיה= לסלק אותו
* בריה דרב ייבא= בנו של רב ייבא
* אמרי אנשים= אומרים אנשים

**כתבה: נועה לוי יא תש"פ**